Source: https://spisskabela.sk/samosprava/cinnost-kontrolora/stanovisko-k-zaverecnemu-uctu-mesta-za-rok-2019/
Timestamp: 2020-06-03 11:41:33+00:00
Document Index: 10852093

Matched Legal Cases: ['§ 18', '§ 9', '§ 16', '§ 16', '§ 9', '§ 16', '§ 10', '§ 7', '§ 16', '§ 16', '§ 2', '§ 10', '§ 17', '§ 16', '§ 16', '§ 9', '§ 16', '§ 9', '§ 16']

Stanovisko k záverečnému účtu mesta za rok 2019 – Mesto Spišská Belá
Stanovisko k záverečnému účtu mesta za rok 2019
Autor článku Slávka Tomalová · 15. mája 2020
k záverečnému účtu mesta Spišská Belá za rok 2019
Záverečným účtom mesta rozumieme súhrnné spracovanie údajov charakterizujúcich rozpočtové hospodárenie mesta za príslušný kalendárny rok.
Podľa § 18f ods. 1 písm. c) zákona č. 369/1990 Zb. o obecnom zriadení v znení neskorších predpisov predkladám odborné stanovisko k návrhu záverečného účtu mesta Spišská Belá za rok 2019. Účelom a cieľom stanoviska je odborné posúdenie všetkých aspektov a náležitostí záverečného účtu, ktorými musí tento dokument zo zákona disponovať.
Odborné stanovisko k návrhu záverečného účtu za rok 2019 som spracovala na základe zverejneného materiálu Záverečný účet a individuálna výročná správa mesta Spišská Belá za rok 2019 a podľa ostatných dostupných materiálov.
A. Východiská spracovania odborného stanoviska k návrhu záverečného účtu
Záverečný účet mesta Spišská Belá za rok 2019 je predložený na prerokovanie do mestského zastupiteľstva v zákonom stanovenej lehote, t. j. do šiestich mesiacov po uplynutí rozpočtového roka.
Súlad so všeobecne záväznými právnymi predpismi
Návrh záverečného účtu mesta Spišská Belá za rok 2019 je spracovaný v súlade so zákonom č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov (ďalej len „zákon o rozpočtových pravidlách územnej samosprávy“) a Všeobecne záväzného nariadenia Mesta Spišská Belá č. 6/2009, ktorým sa vydávajú zásady nakladania s finančnými prostriedkami Mesta Spišská Belá.
Dodržanie informačnej povinnosti zo strany mesta
Vyvesením návrhu záverečného účtu na úradnej tabuli mesta a webovom sídle (www.spisskabela.sk) od 27. 4. 2020, bola splnená povinnosť uložená v ustanovení § 9 ods.2 zákona č. 369/1990 Zb. o obecnom zriadení a § 16 ods. 9 zákona o rozpočtových pravidlách, podľa ktorého má byť návrh rozpočtu pred schválením zverejnený najmenej 15 dní spôsobom v mieste obvyklým, aby sa k nemu mohli vyjadriť obyvatelia alebo odborná verejnosť.
Dodržanie povinnosti auditu zo strany mesta
Mesto splnilo povinnosť podľa § 16 ods. 3 zákona o rozpočtových pravidlách územnej samosprávy a dalo si overiť účtovnú závierku audítorom podľa § 9 ods. 4 zákona č. 369/1990 Zb. o obecnom zriadení v znení neskorších predpisov. Audit vykonal Ing. Pavel Fianta, adítor.
Metodická správnosť predloženého návrhu záverečného účtu
Predložený návrh záverečného účtu obsahuje povinné náležitosti podľa § 16 ods. 5 zákona o rozpočtových pravidlách územnej samosprávy a to:
a) údaje o plnení rozpočtu v členení podľa § 10 ods. 3 v súlade s rozpočtovou klasifikáciou
e) prehľad o poskytnutých dotáciách podľa § 7 ods. 4 v členení podľa jednotlivých príjemcov
g) hodnotenie plnenia programov mesta
Údaje o plnení rozpočtu boli spracované podľa rozpočtovej klasifikácie v súlade s Opatreniami MF, ktoré sú záväzné pri zostavovaní rozpočtov územnej samosprávy. V súlade s týmito právnymi predpismi sa jednotne určujú a triedia príjmy a výdavky rozpočtu vrátane ich vecného vymedzenia a finančné operácie s finančnými aktívami a pasívami.
B. Zostavenie záverečného účtu
Mesto pri zostavení záverečného účtu postupovalo podľa § 16 ods. 1 zákona o rozpočtových pravidlách územnej samosprávy a po skončení rozpočtového roka údaje o rozpočtovom hospodárení súhrnne spracovalo do záverečného účtu a výročnej správy za rok 2019. V súlade s § 16 ods. 2 cit. zákona mesto finančne usporiadalo svoje hospodárenie vrátane finančných vzťahov k zriadeným alebo založeným právnickým osobám a fyzickým osobám – podnikateľom a právnickým osobám, ktorým poskytlo prostriedky svojho rozpočtu, ďalej usporiadalo finančné vzťahy k štátnemu rozpočtu, štátnym fondom a k rozpočtu vyššieho územného celku.
Rozpočtové hospodárenie mesta v roku 2019
Finančné hospodárenie mesta Spišská Belá sa v roku 2019 riadilo rozpočtom, ktorý bol schválený mestským zastupiteľstvom dňa 6. 12. 2018, uznesením č. 208/2018. Rozpočet bol schválený ako vyrovnaný, príjmy aj výdavky v objeme 7 843 062,- eur. V zmysle zákona o rozpočtových pravidlách územnej samosprávy bol rozpočet mesta na rok 2019 zostavený v členení na:
a) bežný rozpočet, t. j. bežné príjmy a bežné výdavky,
bežné príjmy ……………………………………………………………… 6 167 973 €
bežné výdavky …………………………………………………………… 5 770 683 €
prebytok ……………………………………………………………………. 397 290 €
b) kapitálový rozpočet, t j. kapitálové príjmy a kapitálové výdavky,
kapitálové príjmy ……………………………………………………….. 1 565 957 €
kapitálové výdavky …………………………………………………….. 1 485 331 €
prebytok …………………………………………………………………….. 80 626 €
Spolu prebytok rozpočtu ………………………………………………. 477 916 €
c) finančné operácie
finančné operácie príjmové …………………………………………. 109 132 €
finančné operácie výdavkové ……………………………………… 587 048 €
schodok ……………………………………………………………………. – 477 916 €
V priebehu rozpočtového roka 2019 bolo prijatých deväť rozpočtových opatrení, ktorými bol schválený rozpočet zmenený. Najvýraznejšie zmeny rozpočtu v časti príjmov:
– tuzemské bežné granty a dotácie vo výške 220 tis. eur pre základné školy materskú školu
– finančné príspevky – komunitné centrum 330 tis. eur
– projekty na zamestnanie uchádzačov z ÚPSVR – 70 tis. eur
– nenormatívne prostriedky na havarijný stav elektroinštalácie ZŠ Štefánika – 60 tis
– náhrada za obmedzenie hospodárenia v lesoch mesta – 44 tis. eur
– zníženie kapitálových príjmov – cyklochodník Cesta okolo Tatier 3 etapa /prostriedky budú
uhradené v r. 2020, financovanie z prekl. úveru/ – – 243 tis. eur
– dotácia na dobudovanie hokejbalovej haly – 215 tis. eur
– dotácia na stravovanie v školách – 53 tis. eur
– prijatý úver na investičné aktivity mesta – 412 tis. eur
Všetky navýšené príjmy oproti pôvodnému rozpočtu boli zapojené do výdavkov mesta.
Po poslednej zmene bol rozpočet schválený ako vyrovnaný, výdavky a príjmy celkom v rovnakom objeme 10 326 477 eur.
Výsledok hospodárenie mesta v roku 2019
Z analýzy hospodárenia vyplýva, že mesto Spišská Belá skončilo rozpočtové hospodárenie v roku 2019 takto:
a) v bežnom rozpočte dosiahlo prebytok vo výške
/príjmy 6 605 349,92 eur, výdavky 5 921 924,73 eur/ + 683 425,19 eur
b) v kapitálovom rozpočte dosiahlo prebytok vo výške
/príjmy 759 006,58 eur, výdavky 742 072,40 eur/ + 16 934,18 eur
c) rozdiel medzi príjmami a výdavkami rozpočtu predstavuje
prebytok vo výške + 700 359,37 eur
Úprava výsledku o nevyčerpané účelové prostriedky vo výške – 416 440,71 eur
Upravený prebytok bežného a kapitálového rozpočtu + 283 918,66 eur
Rozdiel medzi príjmovými a výdavkovými finančnými operáciami
predstavuje ku koncu roka 2019 čiastku
/príjmy 1 307 460,50 eur – výdavky 582 169,23 eur –
nevyčerpané návratné zdroje 758 893,58/ – 33 602,31 eur
Celkový výsledok rozpočtového hospodárenia mesta za rok 2019
po započítaní schodku finančných operácií a vylúčení nevyčerpaných
dotácií je + 250 316,35 eur
Výsledok hospodárenia mesta, prebytok vo výške 250 316,35 eur, bol zistený podľa § 2 písm. b) a c) a § 10 ods. 3 písm. a) a b) zákona o rozpočtových pravidlách územnej samosprávy.
Výsledok je upravený o nevyčerpané účelovo určené prostriedky poskytnuté v roku 2019 zo štátneho rozpočtu, z rozpočtu Európskej únie alebo na základe osobitného predpisu.
– nevyčerpané prostriedky zo ŠR účelovo určené na dopravné žiakov 287,92 eur
– nevyčerpané normatívne prostriedky pre ZŠ J. M. Petzvala 30 847,83 eur
– nevyčerpané normatívne prostriedky pre ZŠ M. R. Štefánika 11 266,02 eur
– nevyčerpaná dotácia zo ŠR na predchádzanie kriminality mladých 8 000,00 eur
– projekt ZŠ M. R. Štefánika – Podpora inkluzívneho vzdelávania 9 862,29 eur
– projekt ZŠ M. R. Štefánika – Kráčame po stopách… 9 917,64 eur
– nevyčerpaná dotácia na stravovacie návyky detí 15 326,40 eur
– nevyčerpaná dotácia – projekt opatrovateľky 27 000,00 eur
– nevyčerpaná dotácia – výstavby hokejovohokejbalovej haly 262 320,98 eur
– školné na rok 2020 MŠ Mierová 2 470,00 eur
– stravné ŠJ MŠ Mierová 13 438,60 eur
– stravné ŠJ pri ZŠ M. R. Štefánika 5 988,18 eur
– potraviny ZOS 716,49 eur
– nevyčerpané prostriedky za výrub stromov 70,00 eur
– nevyčerpané prostriedky grant – inžinierske siete 11 617,87 eur
– povinná spoluúčasť k dotácii za predchádzanie kriminality mladých 7 097,91 eur
– nevyčerpané prostriedky z podnikateľskej činnosti RTIC 212,58 eur
SPOLU 416 440,71 eur
Mesto navrhuje dosiahnutý výsledok hospodárenia – prebytok vo výške 250 316,35 eur použiť na tvorbu rezervného fondu.
Plnenie príjmovej časti rozpočtu
na rok 2019 Skutočnosť k 31.12.2019 % plnenia Skutočnosť k 31.12.2018 % nárastu poklesu
celkom 10 326 477 8 671 817 83,98 7 819 363,20 110,90
Bežné príjmy 6 898 374 6 605 349,92 95,75 6 213 556,57 106,31
Kapitálové príjmy 1 848 832 759 006,58 41,05 697 368,35 108,84
Príjmové finančné operácie 1 579 271 1 307 460,50 82,79 908 438,28 143,92
Príjmy mesta za rok 2019 boli v skutočnej výške 8 671 817 eur, čo predstavuje 83,98% plnenie rozpočtu.
Bežné príjmy boli oproti rozpočtu splnené na 95,75%. Tieto zahŕňajú hlavne daňové príjmy, nedaňové príjmy a transfery. Pozitívne je reálne nastavenie bežného rozpočtu mesta v príjmovej časti, z rozpočtovaných príjmov sa zatiaľ nezrealizovalo zriadenie odborných učební v obidvoch ZŠ (pretrvávajúce z roku 2018) a na nízkouhlíkovú stratégiu.
Skutočné kapitálové príjmy predstavujú 41,05% plnenie rozpočtu. Kapitálové príjmy dosiahnuté z predaja pozemkov tvorili 8% z celku. Nenaplnili sa očakávané príjmy – na prístavbu materskej školy, na komunitné centrum, vodozádržné opatrenia a rozvoj cykloturistiky.
Príjmy z finančných operácií boli vo výške 82,79% rozpočtu – príjmy z úveru na investičné akcie (1 mil. eur), z rezervného fondu na investičné akcie a z fondu opráv na opravy nájomných bytov.
Plnenie výdavkovej časti rozpočtu
Výdavky celkom 10 326 477 7 246 166,36 70,17 6 173 675,26 117,37
výdavky 6 695 300 5 921 924,73 88,45 4 900 599,02 120,84
Kapitálové výdavky 3 048 908 742 072,40 24,34 986 887,43 75,19
Výdavkové finančné operácie 582 269 582 169,23 99,98 286 188 203,42
Výdavky mesta za rok 2019 boli v skutočnej výške 7 246 166,36 eur, čo predstavuje 70,17% plnenie rozpočtu.
Bežné výdavky mesta boli oproti rozpočtu čerpané na 88,45%. Vynaložené boli hlavne na mzdy a súvisiace poistné a odvody, na chod mesta, nákup tovarov a služieb, na príspevky občianskym združeniam, Lesom Mesta Spišská Belá s. r. o. a na splácanie úrokov a ostatné súvisiace platby.
Prehľad čerpania bežných výdavkov a porovnanie s rozpočtom je súčasť záverečného účtu. Ďalšou súčasťou je tabuľkovo spracovaný prehľad o poskytnutých dotáciách právnickým osobám, ktorým v zmysle zákona o rozpočtových pravidlách územnej samosprávy bolo v roku 2019 poskytnutých spolu 66 685,31 eur /stav po zúčtovaní dotácií a vrátení nepoužitých prostriedkov./.
Kapitálové výdavky boli oproti rozpočtu čerpané na 24,34%. Použité boli hlavne na miestne komunikácie a chodníky – ul. Mierová, Krátka, Nová, Hviezdoslavova, nákup malotraktora, sklápača, na výkupy pozemkov, projektové dokumentácie, modernizáciu atletickej dráhy ZŠ Petzvala, prístavbu telocvične a oprave elektroinštalácie ZŠ Štefánika, priechod pre chodcov, Cesta okolo Tatier 2. etapa a podobne. Rozpočtované boli aj výdavky, ktoré sa v roku 2019 nezrealizovali – prístavba MŠ Mierová, dobudovanie hokejovo-hokejbalovej haly, preto vznikol rozdiel oproti rozpočtu.
Výdavkové finančné operácie boli oproti rozpočtu splnené na 99,98%. V rámci finančných operácii boli realizované splátky úverov.
Bilancia pohľadávok a záväzkov
Stav pohľadávok mesta Spišská Belá k 31.12.2019 je 2 147 673,29 eur. Oproti roku 2018 (1 958 125,33 eur) stúpol o 9,68%, čo je 189 547,96 eur. Vývoj pohľadávok je pozitívny – narástol majetok škôl o 243 879,71 eur oproti roku 2018, nakoľko z pohľadávok tvorí 92% zúčtovanie transferov rozpočtu obce voči školám, kde bol majetok nadobudnutý z prostriedkov ŠR a obce. Tieto pohľadávky sa mesačnými odpismi každoročne znižujú. Zároveň klesli ostatné pohľadávky voči dlžníkom celkom o 54 331,75 eur, v niektorých prípadoch síce ich oddlžením, čiže bez zaplatenia. Mesto zabezpečuje vymáhanie pohľadávok za nájomné, poplatky TKO, za predaj pozemkov a podobne.
Stav záväzkov k 31. 12. 2019 bol vo výške 6 858 031,32 eur, oproti roku 2018 /6 229 136,28 eur/ vzrástol o 10,09%. Celkový nárast bol spôsobený prijatím ďalšieho úveru. Mesto k 31. 12. 2019 neeviduje záväzky, ktoré by boli po lehote splatnosti.
Stav nesplatených bankových úverov k 31.12.2019 bol vo výške 5 953 034,84 eur, oproti 31. 12. 2018 je to nárast o 711 870,21 eur. Jednotlivé úvery a aj záložné práva na nehnuteľnosti, ktorými mesto ručí za prijaté úvery, sú konkrétne rozpísané v záverečnom účte.
Mesto môže prijať návratné zdroje financovania len ak splní podmienky podľa § 17 zákona o rozpočtových pravidlách územnej samosprávy – celková suma dlhu neprekročí 60% skutočných bežných príjmov predchádzajúceho roka a suma ročných splátok návratných zdrojov financovania vrátane úhrady výnosov, neprekročí 25% týchto príjmov. Do dlhu mesta sa v zmysle zákona nezapočítavajú v našom prípade záväzky z úveru zo Štátneho fondu rozvoja bývania a záväzky z úverov prijatých na zabezpečenie predfinancovania realizácie spoločných programov SR a EÚ. Pri porovnávaní hranice 25% sa z bežných príjmov mesta vylučujú prostriedky, ktoré sú poskytnuté z rozpočtu iného subjektu verejnej správy /školstvo/. Pri tomto ukazovateli sa do splátok úverov započítavajú aj splátky úverov zo ŠFRB /istina aj výnosy, t. j. úroky/.
Mesto Spišská Belá malo sledované ukazovatele k 31. 12. 2019 takéto: celková suma dlhu bola vo výške 41,22% skutočných bežných príjmov roku 2018 a suma ročných splátok tvorila 8,36% upravených skutočných bežných príjmov roku 2018. Tento negatívny nárast podielu dlhu oproti minuloročným 31,68% je spôsobený prijatím ďalšieho úveru v roku 2019. Mesto pravidelne spláca úvery, z úveru prijatého v roku 2019 platilo len úrok, istinu začne splácať až v roku 2020. Táto skutočnosť, ale hlavne doterajší rast bežných príjmov zo štátneho rozpočtu pomáhal zlepšovať ukazovatele zadlženosti, konkrétne podiel ročných splátok klesol z 9,89% na 8,36%, ukazovatele v budúcom roku budú ešte ovplyvnené príjmami roku 2019. Reálna situácia však bude ovplyvnená zvýšenými splátkami úverových zdrojov a predpokladaným poklesom bežných príjmov mesta.
Podnikateľskú činnosť mesto Spišská Belá vykonáva v Regionálnom turistickom informačnom centre podľa vydaného živnostenského listu. Podľa prehľadu nákladov 1 444,19 eur a výnosov 1 444,19 eur je podnikateľská činnosť mesta vyrovnaná, t. j, náklady sú kryté výnosmi.
Hodnotenie programov rozpočtu
Výdavky rozpočtu mesta boli rozdelené do príslušných prog­ramov, ktoré sa členili na podprogramy. Každý program, ktorý predstavuje súhrn aktivít, má defi­novaný svoj zámer a cieľ. Tieto boli na konci roka slovne a číselne zhodnotené v hodnotiacej správe za rok 2019.
Návrh záverečného účtu mesta Spišská Belá za rok 2019 je spracovaný v súlade s príslušnými ustanoveniami § 16 zákona o rozpočtových pravidlách územnej samosprávy a obsahuje všetky predpísané náležitosti podľa § 16 ods. 5 uvedeného zákona.
Záverečný účet mesta Spišská Belá za rok 2019 bol podľa § 9 ods. 2 zákona č. 369/1990 Zb. o obecnom zriadení v zn. n. p. a § 16 ods. 9 zákona o rozpočtových pravidlách územnej samosprávy predložený na verejnú diskusiu dňa 27. 4. 2020, teda v zákonom stanovenej lehote a spôsobom v meste obvyklým.
Riadna účtovná závierka k 31.12.2019 a hospodárenie mesta Spišská Belá za rok 2019 boli overené audítorom tak, ako to ukladajú ustanovenia § 9 ods. 4 zákona č. 369/1990 Zb. o obecnom zriadení v zn. n. p. a § 16 ods. 3 zákona o rozpočtových pravidlách územnej samosprávy.
Na základe uvedených skutočností odporúčam mestskému zastupiteľstvu uzatvoriť prerokovanie návrhu záverečného účtu mesta Spišská Belá výrokom:
celoročné hospodárenie schvaľuje bez výhrad.
V Spišskej Belej dňa 6. 5. 2020
Ing. Slávka Tomalová
hlavná kontrolórka mesta Spišská Belá
Správa o výsledkoch kontrol 1. 6. 2017
Správa o výsledkoch kontrol 26. 9. 2019
Správa o výsledkoch kontrol 6. 12. 2018